open-index/open-wikipedia-markdown huggingface dataset:
Forskningsdagene

**Forskningsdagene** er en nasjonal, årlig festival i regi av Norges forskningsråd som har vært arrangert siden 1994.

Mottoet for festivalen er «Rom for store tanker», og under festivalen skal forskere i hele landet ut blant folk for å demonstrere forskning i praksis for alle typer målgrupper. Festivalen avholdes hvert år i uke 38 og 39. I 2014 hadde festivalen  arrangementer i 12 dager fra 17. til 28. september. De aller fleste arrangementene er gratis og åpne for alle.

Bidragsyterne er universiteter, høgskoler, forskningsinstitutter, biblioteker, muséer og næringsliv som ønsker å formidle til et bredt publikum. Det er registrert om lag 200 arrangører totalt. Det nasjonale sekretariat for festivalen driftes av avdelingen Forskningskommunikasjon sentralt i Norges forskningsråd og fungerer som tilrettelegger, koordinator og promotør for arrangementene ved alle enkeltinstitusjonene. I tillegg står sekretariatet for noen nasjonale arrangementer som åpningsarrangement og nasjonal finale i Forsker Grand Prix.

Forskningsdagene er til for alle fag og alle forskningsfelt, men har siden 2003 fokusert ekstra på et overordnet tema hvert år. Tema for Forskningsdagene settes av Forskningsrådets ledermøte:

* 2003 – Helse: *Kunsten å overleve*
* 2004 – Innovasjon og nyskaping: *På sporet av fremtiden*
* 2005 – Fysikk og design: *Umulige muligheter*
* *2006 – Etikk: Med viten og vilje*
* 2007 – Polaråret: *Tampen brenner*
* 2008 – Miljøvennlig energi: *Gjennom ild og vann*
* 2009 – Bærekraft og evolusjon: Kunsten å overleve
* 2010 – Forskningens verktøy: *Veien til viten*
* 2011 – Kjemi: *Magisk og logisk*
* 2012 – Samfunn: *Den menneskelige faktor*
* 2013 – Hav og vann: *Et hav av hemmeligheter*
* 2014 – Kommunikasjon: *Rom for store tanker*
* 2015 – Mat: *Sulten?*
* 2016 – Grenser: *Uten grenser*
* 2017 – Verdier: *Hva gjør noe verdifullt?*
* 2018 – Oppvekst: *Verdens største eksperiment: Å vokse opp med internett*
* 2019 – Miljø: *Hva gjør forskerne og hva kan vi gjøre?*
* 2020 – Hjernen

## Referanser


## Eksterne lenker
* 
* Forskningsdagene i Bergen
Erenhot Saiwusu internasjonale lufthavn

**Erenhot Saiwusu internasjonale lufthavn** () (ERL / ZBER) er en flyplass ved Erenhot i den autonome region Indre Mongolia i Folkerepublikken Kina. Den ligger ved Saiwusu, 27 kilometers sørøst for sentrum av Erenhot og 32 kilometer fra grensen mot Mongolia. Byggingen av flyplassen tok til i juni 20087 og åpningen fant sted 1. april 2010.
Hohhot Baita internasjonale lufthavn

**Hohhot Baita internasjonale lufthavn** () er en lufthavn i Hohhot i Indre Mongolia i Folkerepublikken Kina. Den er Indre Mongolias største flyplass, og ligger 14,3 km øst for sentrum av Hohhot. Navnet Baita betyr *Den hvite pagode*, og viser til Wanbu Huayanjing-pagoden, en historisk attraksjon i Hohhot som ligger 5,6 km sørøst for flyplassen.

Hohhot Baita ble åpnet 1. oktober 1958, og har gjennomgått to betydelige utbyggingsperioder. 

## Eksterne lenker
* 
* Travel China Guide
* Hohhot airport photos
Arild Rossebø

**Arild Rossebø** (født 1974) er en norsk forfatter, skater, pedagog, redaktør og forlegger. Han bor i Oslo.

Rossebø studerte psykologi og litteratur ved Universitetet i Oslo, før han tok Bachelorgrad i pedagogikk ved Steinerhøyskolen i Oslo. Han studerte skrivekunst ved Skrivekunstakademiet i Hordaland og Forfatterstudiet i Bø. 

Han har vært bidragsyter til flere tidsskrifter, deriblant *[[Vinduet]]* og *[[Kraftsentrum]]*.

## Yrkesliv

### Ulike stillinger
Rossebø har arbeidet som lærer, i barnevernet, virket som litteraturanmelder i Bergens Tidende, turnert i Den kulturelle skolesekken og vært prosjektleder og litterær rådgiver i organisasjonen «Leser søker bok».  

### Forlagsvirksomhet
I ti år arbeidet Rossebø som redaktør for barne- og ungdomsbøker i forlagene Ena, Gyldendal Norsk Forlag, IKO-Forlaget og Bonnier Norsk Forlag.   

Sammen med Pil Cappelen Smith startet han forlaget Belhamel Press AS. Forlaget gav ut boken *BLOOM 2016-2020* (2021), en samling av Christian Blooms beste avistegninger. Boken vant Grafills "Best of show" i 2022.  

### Forfatterskap
I 2011 ga Cappelen Damm ut barneboka *David Skater* , og i 2013 kom oppfølgeren *Knekt brett*, på samme forlag. Bøkene ble utgitt i forlagets «Leseløve»-serie, og er følgelig skrevet som lettlest-bøker. I begge bøkene er skating et sentralt tema.

I 2022 kom romanen *Den siste komle* på Flamme forlag. Boken ble nominert til Bibliotekets litteraturpris i 2023.

I 2025 ble romanen *På kjøtt og flesk* gitt ut av Flamme forlag. 

## Bibliografi
* 2011: *David Skater* (barnebok), Cappelen Damm. ISBN 9788202335076
* 2013: *Knekt brett* (barnebok), Cappelen Damm. ISBN 9788202422479
* 2022: *Den siste komle* (roman), Flamme forlag. ISBN 978-82-8288-461-7
* 2025: *På kjøtt og flesk* (roman), Flamme forlag ISBN 9788282885768

## Referanser


## Kilder
*Presentasjon av Arild Rossebø i Forfatterkatalogen på Forfattersentrums nettsider

## Eksterne lenker
*Forfatterside hos Cappelen Damm
Campbelløyene

**Campbelløyene** (engelsk: *Campbell Islands*) er den sørligste av New Zealands 5 subantarktiske øygrupper.

## Geografi
Campbelløyene ligger ca. 700 km sør for Sørøya, og 270 km sørøst for Aucklandøya.
Øyene dekker om lag 113 km², og Campbelløya (Campbell Island) er den desidert største. Den er omgitt av en del småøyer og skjær, bl.a. Dent Island, Folly Island, Isle de Jeanette Marie og Jacquemart Island. Et lite navnløst skjær 50 meter sør for Jacquemart Island er New Zealands sørligste punkt, hvis man ser bort fra New Zealands krav i Antarktis.

Campbelløya er bratt og kupert, og hever seg 569 moh. på Mount Honey. Øyas kyst er dominert av høye klipper. Det fins tre naturlige havner på østsiden av øya. Campbelløya er de eroderte restene av en stor skjoldvulkan.

## Klima
Øyene har et kaldt, vått og vindfullt klima. Det er bare 650 timer i året med skyfri himmel, og en periode av året er det bare 1 time solskinn i løpet av 215 dager. Det regner gjennomsnittlig 325 dager i året, og vinden blåser over full storm på 27 m/s minst 100 dager i året. Gjennomsnittlig årstemperatur er 6°C, og sjelden over 12°C.

## Flora og fauna
På øyene hekker seks arter av albatross, bl.a. svartbrynalbatross, gråhodealbatross, gråalbatross og en liten populasjon av *Gibson's wandering albatross*. Flere truede, endemiske fuglearter holder også til på øyene.
Campbellanden ble gjeninnført på øyene i 2004 etter mange års fravær. Tidligere ble disse fuglene alvorlig truet av rotter som var blitt innført på øyene, og det var først da rottene ble fjernet at endene kunne føres tilbake.
Andre fremmede arter som er blitt fjernet fra øyene er storfe og katter.

Øyene har et rikt planteliv, rundt 128 arter karplanter. Av dem er flere endemiske. Rundt 50 arter av fremmede planter er blitt innført på øya.

## Historie
Campbelløyene ble oppdaget i januar 1810 av kaptein Frederick Hasselburgh med fartøyet *Perseverance*. Hasselburg kalte øyene opp etter sin arbeidsgiver Robert Campbell & Co. i Sydney.

Selfangst ble den første industrien på øya. Så snart selene var utryddet, ble fokuset satt på hvalfangst. På et tidspunkt var det to hvalfangststasjoner på øya.

Kvegdriften startet i 1895, men ble etterhvert ulønnsom, så den ble lagt ned i 1931. Noe kveg og sauer var det likevel på øya helt frem til 1987. I 1954 ble øyene proklamert som naturreservat. I 1998 ble Campbell Islands og resten av New Zealands subantarktiske øygrupper en del av UNESCO verdensarven. *The Campbell Island/Moutere Ihupuku Marine Reserve* ble opprettet i 2014. 

## Se også
*Liste over subantarktiske øyer

## Referanser
Norske legers forening for antroposofisk medisin

**Norske legers forening for antroposofisk medisin** er en organisasjon i Norge for leger som er interessert i antroposofisk medisin. Den ble stiftet i 1982 og er åpen for personer med autorisasjon/lisens som lege. Tannleger, veterinærer, farmaseuter og studenter kan være støttemedlemmer. Anette K. Bender er foreningens leder. Organisasjonen har kontor i Oscarsgate 12 i Oslo.

## Eksterne lenker
* 
*
Department for Culture, Media and Sport

**Department for Culture, Media and Sport** (**DCMS**) er et departement i den britiske regjeringen med ansvar for kultur og sport i England, og noen aspekter ved media for hele Storbritannia, slik som kringkasting, samt turisme. Departementet var også regjeringens hovedansvarlig for Sommer-OL 2012 og Paralympiske sommerleker 2012.

## Omorganiseringer og navneendringer
Departementet ble opprettet som Department of National Heritage (norsk: *Departementet for nasjonalarv*) i april 1992, gjennom en sammenslåing av flere eksisterende departementer. Det fikk navnet Department for Culture, Media and Sport (*Departementet for kultur, media og sport*) 14. juli 1997 under Tony Blairs regjering. I 2017 ble navnet endret til Department for Digital, Culture, Media and Sport. Den 7.&nbsp;februar 2023 ble Lucy Frazer utnevnt til ny kulturminister, og departementet endret navn til Department for Culture, Media and Sport. Endringen innebar at ansvaret for digitale spørsmål ikke lenger hører inn under dette departementet. 

## Hovedkontor
Hovedkontoret ligger i Cockspur Street i City of Westminster.

## Referanser


## Eksterne lenker
*
Sekundærhelsetjenesten

**Sekundærhelsetjenesten** er den delen av helsevesenet som pasienter møter gjennom å ha blitt henvist dit av en lege i primærhelsetjenesten. Sekundærhelsetjenesten består dermed i stor grad av sykehus og spesialister. Det er fra 2001 en henvisningsplikt i Norge, som innebærer at man må ha henvisning fra en lege i primærhelsetjenesten for å få time hos spesialist i det offentlige helsevesenet.
Waitahapingvin

**Waitahapingvin** (*Megadyptes waitaha*) er en nå utdødd art i pingvinfamilien. Fuglen tilhørte slekten *Megadyptes* og levde på New Zealand. Den var søsterart til guløyepingvinen (*Megadyptes antipodes*), som er endemisk for New Zealand. Waitahapingvinen er trolig den seneste pingvinarten som har utdødd.

Australske og newzealandske forskerne oppdaget waitahapingvinen i november 2008, da de sammenlignet 500 år gamle beinrester fra et funn ved Marfells Beach (også kjent som Lake Grassmere) i Marlborough, på Sørøya, med prøver fra historiske og prehistoriske skjelletdeler og sammenlignet disse med DNA fra eksisterende pingviner av arten guløyepingvin.

Det er umulig å si noe sikkert om hvordan waitahapingvinen så ut, men forsker Sanne Boessenkool antyder at den trolig var omkring 10 prosent mindre enn guløyepingvinen.

Man vet ikke nøyaktig når waitahapingvinen døde ut, men det har blitt antydet at det kan ha skjedd mellom år 1300 og 1500 e.Kr. Årsaken er at polynesierne (og rottene) invaderte New Zealand omkring år 1280, og man antar at arten kan ha blitt jaktet til utryddelse av maoriske nybyggere i tiden etter at de ankom.

Arten er navngitt etter *waitahaene*, et stammefolk med maorier som besatte Sørøya på New Zealand, før de ble fortrengt.

## Referanser


## Eksterne lenker
*
Stefnis þáttr Þorgilssonar

**Stefnis þáttr Þorgilssonar** («Tåtten om Stevnir Torgilsson») er en tått, en kort islendingesaga fra 1200-tallet. Historien foregår i Island og Danmark i og like etter kong Olav Tryggvasons styretid (995-1000) og handler om Stevnir som i 996 ble den andre som ble utsendt av kong Olav for å utbre kristentroen på Island, etter Torvald den vidfarande.

Stevnir mislykkes som misjonær, trolig på grunn av en framferd som kan ligne på hærverk, og må reise tilbake til Norge. Han blir grepet av sorg da han hører om kongens død i slaget ved Svolder, og dikter senere nidvers mot Sigvalde jarl. Dette fører på sin side til at Sigvalde dreper ham.

Tætten er en av de «kristningstættene» fra kristningen av Norge og Island som er tatt med i *[[Den større saga om Olav Tryggvason]]*, slik denne gjengis i håndskriftet Flateyjarbók. Den er oversatt til norsk som del av Den større saga.

## Referanser

;Eksterne lenker
* heimskringla.no, norrøn fulltekst
Broken Heart and a Pillow Filled with Tears

**«Broken Heart and a Pillow Filled with Tears»** er en popsang, skrevet av kanadiskfødte Paul Anka.

## Innspilte versjoner
*Patti Page, Orchestra conducted by Ray Ellis. Denne versjonen ble utgitt på singlen Mercury 71870 i 1961. B-siden var «Dark Moon».
*Paul Anka. Hans versjon ble utgitt på singlen RCA Victor 8286 i 1963. A-siden var «You´re Looking at Me».
*Michèle Torr, orkester ledet av Christian Chevalier. Hennes franskspråklige versjon, «Quand je sors avec toi», ble utgitt på EP-platen Mercury 152&nbsp;010&nbsp;MCE i januar 1964. Teksten var skrevet av Bernard Michel.

## Svensk versjon
*Stig Anderson har skrevet en svensk tekst. Den svenske teksten er «Du måste lära dig vad jag heter».

### Innspillinger
*Marianne Nilsson. Utgitt på EP-platen Fontana TE&nbsp;466&nbsp;257 i 1961.
*Yvonne Norrman.

## Norsk versjon
Lasse Hovd har skrevet en norsk tekst. Den norske tittelen er «Vær så snill og lær deg hva jeg heter».

### Innspilling
*Liz Baxter. Utgitt på singlen Troll TR&nbsp;157

## Tapt versjon
Anka spilte inn en tyskspråklig versjon med tittelen «Ich habe auch ein Heirz» i 1965 i Lichterfelder Festsäie, Teldec Studios, i Berlin. Teksten var skrevet av Jean Nicolas. Arrangementet var skrevet av Wolfgang Förster og Werner Müller. Sistnevnte dirigerte også orkesteret. Mastertapen har dessverre gått tapt.

## Listeplassering
Versjonen til Page lå som # 91 på den amerikanske Billboard Hot 100-listen i 1961.

## Referanser


## Eksterne lenker
* https://web.archive.org/web/20160305133930/http://paulankathebest.multiply.com/journal/item/165/About-Broken-Heart-composed-by-Paul-Anka
International Federation of Anthroposophic Medical Associations

**International Federation of Anthroposophic Medical Associations** (IVAA) er en internasjonal organisasjon med sete i Sveits som består av legeforeninger i 31 land innen fagområdet antroposofisk medisin. Organisasjonen ledes av et sentralstyre (Executive Council) på 7 personer, hvor Norge er representert med Anette K. Bender. Organisasjonens president er Peter Zimmermann (Finland).

Organisasjonen har medlemsorganisasjoner i Belgia, Danmark, Estland, Finland, Frankrike, Italia, Latvia, Nederland, Norge, Polen, Romania, Russland, Spania, Storbritannia, Sveits, Sverige, Tyskland, Ukraina og Østerrike samt i Argentina, Australia, Brasil, Canada, Filippinene, Georgia, Israel, New Zealand, Peru, Sør-Afrika og USA.

## Referanser


## Eksterne lenker
*
3:10 to Yuma (2007)

***3:10 to Yuma*** er en amerikansk westernfilm fra 2007. Filmen er regissert av James Mangold, og har Russell Crowe og Christian Bale i hovedrollene.

## Handling
Rancheieren Dan Evans (Christian Bale) sliter med å ta seg av familien sin, og er på desperat jakt etter midler for å klare det. Så byr det seg en mulighet. Den hensynsløse kriminelle Ben Wade (Russell Crowe) er ettersøkt av politiet, og det utloves en dusør på 200 dollar for å bringe ham på et tog som går 3:10 til Yuma.

Dan forlater ranchen sammen med et knippe andre reisende for å utlevere Ben til politiet. Ben og Dan er totalt forskjellige som personer, men oppdager likevel at de har mer til felles enn først antatt. Og saken kompliseres ytterligere da det viser seg at psykopatiske Charlie Prince (Ben Foster), som tidligere reiste med Wade, vil gjøre alt for å frigjøre sin forhenværende leder.

## Rolleliste
* Russell Crowe i rollen som Ben Wade
* Christian Bale i rollen som Dan Evans
* Logan Lerman i rollen som William Evans
* Ben Foster i rollen som Charlie Prince
* Dallas Roberts i rollen som Grayson Butterfield
* Peter Fonda i rollen som Byron McElroy
* Vinessa Shaw i rollen som Emma Nelson
* Alan Tudyk i rollen som Doc Potter
* Luce Rains i rollen som Marshal Weathers
* Gretchen Mol i rollen som Alice Evans
* Lennie Loftin i rollen som Glen Hollander
* Kevin Durand i rollen som Tucker
* Luke Wilson i rollen som Zeke
* Brian Duffy i rollen som Sutherland
* Jason Rodriguez i rollen som Tighe
* Chris Browning i rollen som Crawley
* Rio Alexander i rollen som Campos
* Chad Brummett i rollen som Kane
* Forrest Fyre i rollen som Walter Boles
* Benjamin Petry i rollen som Mark Evans

## Trivia
* Russell Crowe var hele tiden regissør James Mangolds førstevalg i rollen som Ben Wade. Etter at produsentens førstevalg, Tom Cruise, trakk seg ut av diskusjonene om å ta rollen, ble produksjonen satt på vent. Etter at Crowe kom om bord kom den imidlertid igang igjen. Eric Bana var lenge med i kampen om den andre hovedrollen som Dan Evans, men trakk seg ut for å gjøre andre filmer da produksjonen ble satt på vent.
* Crowe, Mangold og produsent Cathy Konrad var alle enige om å få Christian Bale med i filmen som den andre hovedrollen, og jobbet lenge for å få det til før Bale omsider sa ja.
* Kris Kristofferson ble tilbudt rollen som Byron McElroy, men var utilgjengelig. Peter Fonda ble valgt i stedet.

## Eksterne lenker
* 
*
Soga om vápnfjordingane

**Soga om vápnfjordingane** (*Vápnfirðinga saga*) er en islendingesaga fra ca 1220/1230. Historien foregår i Vopnafjörður nordøst på Island ca år 970-990 og handler om Brodd-Helge og hans svoger Geite, og uvennskapet mellom dem. Sagaens konflikter oppstår mest på grunn av økonomiske interesser, og sagaen har blitt beskrevet som «a lesson on the values of tolerance and generosity of spirit that ultimately triumph».

Hovedpersonen Brodd-Helge beskrives som modig, sterk og opptatt av økonomisk vinning: «det er [Brodd-Helge]s begærlighed i forbindelse med overmod, der er og bliver det drivhjul, der sætter det hele i gang». Han drepte en sauetyv da har var 12 år gammel. Helge er gift med Geites søster Halla, men skiller seg fra henne i løpet av historien. Uenighet om hennes verdier er en av mange forhold som skaper splid mellom svogrene; et annet konflikttema er verdisakene etter en norsk handelsmann som blir drept der i bygda. Helge beskrives som den som skaper og eskalerer konfliktene, mens Geite er tålmodig og utsetter hevnen i det lengste. Helge provoserer blant annet ved å drepe husdyr, hugge ned skog og drepe småbønder som er Geites frender. Den delen av sagaen som skildrer Geites drap på Helge er tapt. Helges sønn Bjarne hevner faren ved å drepe Geite, og møter deretter Torkell Geitesson til kamp i Bodvarsdal. Kampen ender med at mange menn faller og at de to hovedpersonene får farlige sår. De to sønnene Bjarne og Torkell forsones imidlertid til sist. 

Forhistorien til hovedpersonene, særlig Brodd-Helge, blir beskrevet i *[[Soga om Torstein Kvite]]* som etter alt å dømme er skrevet *før* Vápnfirðinga saga. Thorstein er Helges farfar og fosterfar. En annen av Helges sønner, Sølve, omtales i *[[Soga om ljosvetningane]]*. 

Teksten er bare bevart i ett pergament fra 1400-tallet, og ellers i senere papirhåndskrifter. Sagaen ble oversatt til bokmål i 1897 som *Vaapnfjordingernes Saga* av O.A. Øverland i hans *Norske historiske Fortællinger* bind 1; og til nynorsk i 1907 av Olav Røkke som *Soga um Vaapnfjordingarne*, utgitt som bilag til *Høgskulebladet*. Siste norske utgave er *Soga om vápnfjordingane* ved Børge Nordbø i fembindsverket *Islendingesagaene*, 2014.
## Referanser


## Eksterne lenker
* heimskringla.no, dansk fulltekst
Mona Grain

**Mona Igraine Grain** (1941–2019) var en svensk sanger og revyartist. Hun er mest kjent for sine fem deltagelser i den svenske *[[Melodifestivalen]]* i 1960-årene.

Grain begynte å synge som 14-åring og stilte opp i ulike amatørkonkurranser hjemme i Västerås. I 1958 fikk hun medvirke i den populære TV-underholdningen fra Kungsträdgården i Stockholm og begynte å etablere seg i underholdningsbransjen. Sven Paddock engasjerte henne till *Vårat gäng* etter att ha hørt henne i radioprogrammet *Timmen Tumba*. I 1959 fikk hun dra på turné med *[[Casinorevyn]]* og året etter startet folkeparksshowet, *Flugan*, hvor Mona inngikk i ensemblet.

Grain konkurrerte i *Melodifestivalen 1960* med bidragene «Alexander» og «Nancy, Nancy», som havnet på en tredje-, respektive fjerdeplass. Hun medvirket også i 1962-utgaven av *Melodifestivalen*. Det året het bidraget «Trollen ska trivas». Det var først tenkt at Grain skulle fremføre «Kärlek och pepparrot», skrevet av Olle Adolphson og Björn Linderoth, men sangen ble tatt ut av konkurransen, ettersom den var blitt fremført offisielt ved et tidligere tilfelle. I *Melodifestivlen 1963* medvirket hun med «Jag är så trött på allt det här» og «Sen igår är vi kära». Begge sangene ble uplassert.

I 1963 hadde Mona Grain suksess i Hagge Geigerts revy i Uddevalla og avisene omtalte henne som *«nästa stora revyprimadonna»*. I 1966 spilte hun i *Tjaddenrevyn*. Samarbeidet med Tjadden Hällström fortsatte i flere år. Fra slutten av 1960-tallet var hun flere ganger med i Riksteaterns ensemble.

Under sin musikerkarriere, 1958–1964, rakk Mona Grain å gi ut drøyt ti singler og like manga EP-plater. Hennes største suksess var låten «Alexander» (1960), men også hennes moderniserte version av Kai Gullmars «Ordning på torpet» (1961) ble spilt ofte på radio.

Mona Grain er gravlagt i minnelunden på S:t Botvids begravningsplats i Huddinge.

## Referanser


## Eksterne lenker
René de Naurois

**René de Naurois** (født 24. november 1906 i Paris, død 12. januar 2006 i Brunoy) var en fransk katolsk prest, kapellan og ornitolog.

## Liv og virke
### Bakgrunn
Hans foreldre sørget for at han før prestevielsen studerte ved Universitetet i Toulouse. Her tok han eksamener i matematikk og fysikk; senere studerte han teologi og til slutt tysk filosofi. På grunn av dette siste bosatte han seg i førkrigstiden i Berlin. 

### Prest
René de Naurois ble presteviet i 1936 og arbeidet fra 1937 til 1939 som kapellan i den franske menighet i Berlin. Her opplevde han nasjonalsosialismen. Han kommuniserte regelmessig med erkebiskop Jules Saliège (1870−1956) om dette. 

### Annen verdenskrig
I 1939 ble han mobilisert, men så demobilisert i 1940. Samme år sluttet han seg til motstandsbevegelsen i gruppen *Vérité* i den uokkuperte sone i Pau, Grenoble og Toulouse. Fra denne gruppen utsprang gruppen ''Combat''. Fader de Naurois var med på å hjelpe til å organisere flukten til jøder fra det okkuperte Frankrike til Sveits og Spania.

Forfulgt av tyskerne flyktet han i mars 1943 til England. Som kapellan var han en av 177 Kieffers kommandosoldater som deltok ved ilandstigningen i Normandie den 6. juni 1944. Av korporal Robert William Palliser Dawson, som han skulle ha et livslangt vennskap med, mottok han Military Cross for innsatsen. Han mottok også Croix de guerre. Senere ble han regnet som en Rettskaffen blant nasjonene.

### Etterkrigstiden
Etter krigen kom fader Naurois tilbake til bispedømmet Toulouse for å undervise der. Han mottok per dekret av 17. november 1945 tittelen Compagnon de la Libération. 

### Ornitologi

Etter krigen var Naurois også involvert i studier i ornitologi, spesielt på kysten av Vest-Afrika og øyene utenfor. Hans doktorgradsavhandling, som han forsvarte i 1969, 63 år gammel, bar tittelen "Peuplements et cycles de reproduction des oiseaux de la côte occidentale d'Afrique du cap Barbas, Sahara espagnol à la frontière de la République de Guinée" ("Bestander og hekkesykluser for fugler på vestkysten av Afrika fra Cape Barbas, Spansk Sahara til grensen til Republikken Guinea").

## Utgivelser
Foruten tallrike artikler innen den vitenskapelige litteraturen, har han forfattet eller vært medforfatter til blant annet:  
* 1994 – *Les oiseaux des iles du Golfe de Guinee: Sao Tome, Prince et Annobon*. Ministerio do Planeamento e da Administracao do Territorio, Secretaria de Estado da Ciencia e Tecnologia, Instituto de Investigacao Cientifica Tropical. ISBN 978-972-672-629-6. (In French and Portuguese).
* 2004 – *Aumônier de la France Libre - Mémoires*. (With Jean Chaunu). Éditions Perrin. ISBN 2-262-02118-X

## Kilder
* 

## Referanser


## Eksterne lenker
*
Changchun Longjia internasjonale lufthavn

**Changchun Longjia internasjonale lufthavn** () er en lufthavn i provinsen Jilin i Folkerepublikken Kina. Den ligger 31,2&nbsp;km nordøst for Changchun og 76&nbsp;km nordvest for Jilin (by).

Longjia ble byggegodkjent i 1998, og byggingen tok til 19. mai 2003. Flyplassen kom i drift 27. august 2005.

Navnet *Longjia* betyr «heldige drage». Navnet ble gitt og kalligrafert av daværende statsminister Zhu Rongji. Flyplassen erstattet Changchun Dafangshen lufthavn, som ble bygd i 1941 av japanerne som hovedstadslufthavn for lydriket Manchukuo.

Longjia ble utvidet i 2009.

## Eksterne lenker
*
The Mechanic (2011)

: *For filmen fra 1972 med samme navn, se [[The Mechanic]].


***The Mechanic**'' er en amerikansk actionthriller fra 2011. Filmen er regissert av Simon West, og har Jason Statham og Ben Foster i hovedrollene.

## Handling
Arthur Bishop (Jason Statham) er en førsteklasses leiemorder som helst opererer alene. Men når Steve McKenna (Ben Foster), sønnen til hans mentor Harry McKenna (Donald Sutherland) (som han nettopp har måttet drepe), gjerne vil opplæres av Bishop, kan han ikke si nei. Bishop lærer Steve alt han kan, og de danner etterhvert et drømmelag av leiemordere. Men Steve har kun ett mål ved treningen; å ta hevn på dem som drepte faren - og han vet ennå ikke at det var Arthur som stod bak drapet.

## Rolleliste
* Jason Statham i rollen som Arthur Bishop
* Ben Foster i rollen som Steve McKenna
* Tony Goldwyn i rollen som Dean
* Donald Sutherland i rollen som Harry McKenna
* Jeff Chase i rollen som Burke
* Mini Andén i rollen som Sarah
* James Logan i rollen som Jorge Lara
* John McConnell i rollen som Vaughn
* Christa Campbell i rollen som Kelly

## Eksterne lenker
* 
*
Enuma anu enlil

**Enuma Anu Enlil** (EAE) (bokstavelig oversettelse: *Da gudene [[Anu]] og [[Enlil]] [...]*) (meningsfull oversettelse: *I dagene av [[Anu]] og [[Enlil]]*) er en stor serie bestående av 68 eller 70 tabeller (avhengig av resensjon) som omhandler babylonsk astronomi. Hoveddelen av arbeidet er en betydelig samling av jærtegn, estimert til et antall mellom , som tolker et bredt utvalg av himmel- og atmosfæreiske fenomener i begreper med relevans til kongen og staten.

## Referanser
Noor Al-Malki

**Noor Al-Malki** (født 21. oktober 1994 i Doha) er en qatarsk sprinter, som spesialiserer seg på 100 meter. 

Hun er den første kvinnelige idrettsutøveren (sammen Nada Mohammed Wafa Arakji og Bahia Mansour Al Hamad) som representerer Qatar i OL, når hun deltar ved sommer-OL 2012. Hun begynte å trene aktivt i 2008. 

## Referanser


## Eksterne lenker
* 
* NBC Olympics - Noor Al-Malki
The Messenger

***The Messenger*** er en amerikansk dramafilm fra 2009. Filmen er regissert av Oren Moverman, og har Ben Foster, Woody Harrelson og Samantha Morton i hovedrollene.

## Om filmen
Harrelson ble nominert til en Oscar for beste mannlige birolle i 2009 (og også en Golden Globe), og filmen ble også nominert i kategorien *beste originale manus* under samme utdeling.

## Handling
Den unge soldaten Will Montgomery (Ben Foster) vender hjem til USA etter å ha skadet seg for alvorlig til å fortsette tjeneste. Han blir deretter satt til en ny jobb - å bringe pårørende beskjed om at deres nærmeste har gått bort i krigen. Sammen med kaptein Tony Stone (Woody Harrelson) reiser han rundt mens han prøver å bli mer komfortabel med situasjonene som oppstår. Én dag står han overfor et etisk dilemma når han faller for Olivia Pitterson (Samantha Morton), enken til en bortfallen soldat.

## Rolleliste
* Ben Foster i rollen som Staff Sergeant Will Montgomery
* Woody Harrelson i rollen som Captain Tony Stone
* Samantha Morton i rollen som Olivia Pitterson
* Jena Malone i rollen som Kelly
* Steve Buscemi i rollen som Dale Martin
* Eamonn Walker i rollen som Colonel Stuart Dorsett
* Halley Feiffer i rollen som Marla Cohen
* Peter Friedman i rollen som Mr. Cohen
* Yaya DaCosta i rollen som Monica Washington
* Peter Francis James i rollen som Dr. Grosso

## Trivia
* Dominic West ble vurdert for rollen som Captain Tony Stone.

## Eksterne lenker
* 
*
Oh Julie

**«Oh Julie»** er en britisk sang, skrevet av Shakin' Stevens. Den ble utgitt på singlen Epic EPC&nbsp;A1742 i 1982. Produsent var Stuart Colman. Den lå en uke på den britiske singellisten i januar 1982. *Oh Julie* var Stevens' tredje nummer én single på den britiske singlelisten og hans første som komponist.

B-siden «I'm Knockin'» var også skrevet av Stevens. Begge sporene hadde fordelen av arrangementer drevet av sologitarist Mickey Gee. «Oh Julie» er også cajunfarget, noe som skyldes trekkspillet som besørges av pianist Geraint Watkins.

Sangen ble en Top 40-hit i USA for Barry Manilow i september 1982. Det var også en coverversjon med rock and roll-sangeren Sanford Clark.

## Norsk versjon
K. Stræm har skrevet en norsk tekst. Den norske tittelen er også «Oh Julie».

### Innspilling
*Four Jets. Utgitt på LP-albumet *Diorslips og struktursveis* (Mariann Grammofon MLN&nbsp;3011) i 1982.

## Listeplasseringer

## Referanser
Yantai Laishan internasjonale lufthavn

**Yantai Laishan internasjonale lufthavn** () (YNT /ZSYT) var en sivil og militær flyplass i Laishan ved byen Yantai i prosenten Shandong i Folkerepublikken Kina.

Lufthavnen er om lag 15 km fra Yantai og åpnet i oktober 1984. 

Da den nye Yantai Chaoshui internasjonale lufthavn åpnet 28. mai 2015 i Penglai, ble Yantai Laishan internasjonale lufthavn nedlagt.

## Eksterne lenker
* Yantai International Airport Group
Maiernigg

**Maiernigg** er en liten bosetning i det sørlige Kärnten i Østerrike og inngår i kommunen Maria Wörth. Det er et feriested med et strandbad ved Wörthersee. Stedet er blant annet kjent for bygningen «Villa Schwarzenfeld» i gammeltysk stil og Gustav Mahlers bolig.

## Referanser


## Eksterne lenker
* Gustav Mahlers komponisthus
Tariego de Cerrato

**Tariego de Cerrato** er en kommune i provinsen Palencia, Castilla y León, Spania. Ifølge  folketellingen i 2004 (INE), har kommunen 547 innbyggere.

## Eksterne lenker
* Web oficial del ayuntamiento de Tariego de Cerrato
* Comer en Tariego
* Diputación de Palencia
Edvin K. Thorson

**Edvin Kjell Thorson** (1918–2011) var en norsk butikkeier, industrigründer og naturelsker.

Edvin K. Thorson begynte i sin fars herrekonfeksjonsfirma og startet etter hvert for seg selv. Etter krigen startet han kommersiell produksjon av maskinheklede helsetrøyer. Trøyene var designet, utviklet og testet av Henrik Brun fra Uvdal i samarbeid med Forsvaret på 1920-tallet. EKT-trøyene ble meget populære, men da motene endret seg, ble produksjonen dreid over til undertøy. Han solgte fabrikken på Skedsmo etter 30 års drift, senere også sine to konfeksjonsbutikker i Oslo.

Thorson grunnla EKT Rideskole på Ekeberg, der han hadde vokst opp, i 1964. I 1970-årene solgte han virksomheten i Oslo og etablerte leirskole og rideskole ved Langedrag i Tunhovd, som har blitt utviklet til Langedrag Naturpark.

## Utmerkelser

* 1995: Buskerud fylkes kulturpris for sitt arbeid med Langedrag, sammen med kona Eva.
* Kongens fortjenstmedalje i gull

## Referanser
Tonsåsen-drapet

**Tonsåsen-drapet** er saken som omhandler det uoppklarte drapet på Knut Øyvind Moe (34 år) som skjedde den 9. januar 1999 i Nord-Aurdal kommune i Valdres i Oppland. Moe ble skutt og drept i sitt eget hjem før den ukjente gjerningspersonen satte fyr på huset. 

## Spor
Våpenet var et .22 kalibersvåpen da et prosjektil av typen «.22 long rifle» ble funnet i den avdøde. Det at huset ble påtent har hemmet etterforskningen av drapet sterkt.

## Se også
*Liste over norske uoppklarte drapssaker

## Referanser


## Kilder
*NRK.no Tonsåsen-drapet 4 år. Publisert: 09.01.2003.
*Dagbladet.no - Nye spor i 12 år gammel drapssak. Publisert: 02.02.2011.
Sevilla la Nueva

**Sevilla la Nueva** er en by sørvest i regionen Madrid, Spania. Denne hadde en befolkning på  i 2007.

## Referanser


## Eksterne lenker
*  Den offisielle nettside til byen (spansk)
Anne Mette Sannes

**Anne Mette Sannes** (født 14. august 1964 i Porsgrunn) er en norsk sciencefiction&shy;forfatter, vitenskaps&shy;formidler og produsent av dokumentar&shy;filmer om verdensrommet. Hun er gift med astrofysiker Knut Jørgen Røed Ødegaard.

## Bakgrunn
Sannes gikk på Porsgrunn videregående skole, var utvekslingselev i Delaware i USA og har studert i Tyskland. Hun har en interfakultær cand.mag.-grad fra Universitetet i Bergen samt utdanning i organisasjon og ledelse.

Hun er oppvokst i Bamble i Telemark og debuterte som forfatter i 2005. Sannes har tidligere arbeidet i oljebransjen i Stavanger, som kunde- og personalkonsulent samt undervist i ungdomsskole og videregående skole.

I tillegg til forfatterskapet holder hun og ektemannen foredrag og astroshow. Sannes jobber også med meteorittleting og krysspeiling av observerte meteorittfall, og sammen med ektemannen ledet hun utenlandssendingen under venuspassasjen i Tromsø i 2012.

Sannes har hatt en rekke opptredener i media i forbindelse med himmelbegivenheter, meteorittfall, astroshow og utgivelse av bøker og filmer.

## Bibliografi
### Egne utgivelser
* Herr Glødegaard og den store meteorittjakten - barnebok (2007)
* 81 lysår hjemmefra – barne- og ungdomsbok + lydbok (2005)

### Fellesutgivelser
* Terra Nova, tredje bok i science fiction-trilogien Ad Astra -ungdom (2015)
* Proxima Centauri, andre bok i science fiction-trilogien Ad Astra -ungdom (2013)
* Apollomannen, første bok i science fiction-trilogien Ad Astra – ungdom (2012)
* Vårt magiske univers - DVD og Blu-ray (2011)
* Himmelbegivenheter i Norge – DVD (201
* Himmelbegivenheter i Norge – Hefte (2010)
* Universet – DVD (2009)

## Eksterne lenker
* 
* 
*  Deltager på Lindmo 26.oktober 2013
*  Formidlingsnettsted til Anne Mette Sannes
This Is the End

***This Is the End*** er en amerikansk actionkomedie fra 2013. Filmen er skrevet og regissert av Evan Goldberg og Seth Rogen, og har Seth Rogen, James Franco, Will Ferrell, Michael Cera, Jay Baruchel, Jonah Hill og Emma Watson i noen av hovedrollene.

Filmen er en langfilmversjon av kortfilmen *Jay and Seth vs. the Apocalypse*.

## Handling
Filmen tar for seg hva som skjer når Jonah Hill, Seth Rogen, Jay Baruchel, Danny McBride og Craig Robinson]møter apokalypsen mens de er på fest hos James Franco] De seks vennene får testet vennskapsforholdet mens de prøver å avfinne seg med at verden går under rundt dem.

## Rolleliste
Alle skuespillerne spiller fiksjonelle versjoner av seg selv.

* James Franco
* Jonah Hill
* Seth Rogen
* Jay Baruchel
* Danny McBride
* Craig Robinson
* Emma Watson
* Michael Cera
* Jason Segel
* Rihanna
* Channing Tatum
* Paul Rudd
* Aziz Ansari
* Martin Starr
* Mindy Kaling
* David Krumholtz
* Kevin Hart
* Evan Goldberg

## Trivia
* Det var lenge ryktet at Daniel Radcliffe skulle være med i filmen, men han trakk seg. Senere ble hans tidligere Harry Potter-medspiller Emma Watson castet.

## Eksterne lenker
* 
*
Estadio Ecológico

**Estadio Ecológico** er et stadion i Sabanilla i kantonen Montes de Oca, like øst for San José, i Costa Rica. Det tilhører Universidad de Costa Rica, og befinner seg i Instalaciones Deportivas. Stadionet har en kapasitet på rundt 2&nbsp;500 tilskuere. Det brukes til ulike idretter, og er hjemmebanen til blant annet fotballaget CF Universidad de Costa Rica.

## Referanser
Edwin Ernest Salpeter

**Edwin Ernest Salpeter** (1924–2008) var en australsk-amerikansk astrofysiker med østerriksk bakgrunn. 

Han ble født i en jødisk familie i Wien som i 1939 valgte å emigrerte til Australia, for å flykte unna nasjonalsosialistene under det tredje rike. 

I Australia gikk han på Boys High School (1939&ndash;1940) og Sydney University, hvor han fikk en bachelor-grad i 1944 og en mastergrad i 1945. Samme år ble han tildelt et oversjøisk stipend og begynte å studere ved Birmingham University, England, hvor han tok sin doktorgrad i 1948 under ledelse av Sir Rudolf Peierls. Deretter flyttet han til USA og tilbragte resten av sin karriere ved Cornell University, hvor han blant var professor i fysikk. 

Salpeter døde av leukemi i sitt hjem i Ithaca i New York State i 2008, 83 år gammel.

## Referanser


## Eksterne lenker
*
A Meeting with Medusa

**A Meeting with Medusa** er en science fictionroman av den engelske forfatteren Arthur C. Clarke. 

Kortromanen ble første gang publisert av Playboy i desember 1971, og har siden blitt inkludert i en rekke samlinger med Clarkes' romaner.

Organisasjonen «Science Fiction & Fantasy Writers of America» utnevnte romanen til «Beste kortroman utgitt i 1972».

## Handling
Historien foregår delvis på jordkloden, og delvis i Jupiters atmosfære. Hovedpersonen heter Howard Falcon, kaptein på et nytt og eksperimentelt gigantisk helium-fylt luftskip. Når en stor ulykke får skipet til å krasje, blir Falcon hardt skadet og tar over ett år på å komme seg helt. Senere ønsker Falcon å reise på en annen ekspedisjon for å utforske atmosfæren til Jupiter. 

Etter flere år og mange rettssaker lanseres endelig ekspedisjonen. Falcon kontrollerer et skip kalt Kon-Tiki, og kommer seg gjennom den øvre atmosfæren til Jupiter. Når skipet senker seg gjennom de forskjellige skylagene, oppdager Falcon at atmosfæren støtter minst to store livsformer, samt mikroskopisk og bioluminescerende luft-plankton som produserer atmosfærisk sjøbrann. Den ene livsformen er en gigantisk manet-lignende skapning, som kalles for Medusa og Medusa begynner snart å vise interesse for Kon-Tiki.

Etter at han kommer tilbake til jorden, blir det avslørt for leseren at på grunn av den tidligere ulykken med luftskipet ble mye av Falcons kropp erstattet av proteser, noe som gjorde ham til en cyborg med langt større hastighet og reaksjoner - slik at han kunne begi seg lenger ut i verdensrommet enn andre mennesker. Disse skadene førte samtidig til at han fikk følelsen av avstand fra andre mennesker.

## Referanser
Per Henrik Gullfoss

**Per Henrik Gullfoss** (født 14. mai 1957) er en norsk poet, astrolog, teaterregissør og New Age-inspirert livsveileder. Han har jobbet med alternativ bevissthet siden 1980, er kjent som en av grunnleggerne av tidsskriftet *[[Ildsjelen]]* (2002), og arbeider for tiden som skribent og daglig leder i samme tidsskrift. I 1990 var Gullfoss med å starte Den Nordiske Astrologiskolen. Han har også skrevet og gitt ut barnebøker.

Per Henrik Gullfoss har gitt ut rundt 25 bøker om blant annet tarot og astrologi.

## Bibliografi
* *Odins øye*. (1994)
* *Ditt stjernetegn*. Orion forlag (2001)
* *Stenbukken*. Orion forlag (2003)
* *Vannmannen*. Orion forlag (2003)
* *Væren*. Orion forlag (2003)
* *Tvillingene*. Orion forlag (2003)
* *Skorpionen*. Orion forlag (2003) 
* *Kunsten å være unyttig*. Ildsjelen forlag (2004)
* *Kunsten å bygge sin egen gud*. Ildsjelen forlag (2004)
* *Kunsten å være levende*. Ildsjelen forlag (2005)
* *Kunsten å handle rett i en gal verden*. Ildsjelen forlag (2005)
* *Du er født til å elske*. Ildsjelen forlag (2010)
* *Sjelens historie*. Ildsjelen forlag (2011)
* *Draculafluen på eventyr*. Ildsjelen forlag (2012)
* *GPS - et navigasjonssystem for den spirituelle søker*. Ildsjelen forlag (2012)
* *Hvordan bli en suksess - suksess er din natur, gave og oppgave*. Ildsjelen forlag (2014)

## Eksterne lenker
* Gullfoss' hjemmeside
* Bokkilden
Sunan Shuofang internasjonale lufthavn

**Sunan Shuofang internasjonale lufthavn** () (WUX / ZSWX) betjener byene Wuxi og Suzhou i provinsen Jiangsu i Folkerepublikken Kina (*Sunan* er en kinesisk forkortelse for Sør-Jiangsu). Den ligger i storkommunen Shuofang, 12 km sørøst for Wuxi og 22 km nordvest for Suzhou.  Flyplassen ble anlagt i 1955 for militær bruk, og fikk ikke sivil flytrafikk før i 2004. Den het tidligere **Wuxi Shuofang lufthavn** (无锡硕放机场), og fikk sitt nåværende navn i november 2010.

Den 14. desember 2024 oversteg den årlige passasjergjennomstrømningen på Shuofang lufthavn 10 millioner for første gang, og ble den andre flyplassen i Jiangsu-provinsen med en årlig passasjergjennomstrømning på mer enn 10 millioner Wuxi Shuofang lufthavn planlegger også å bygge en ny andre rullebane og utvide den første rullebanen, den nye T3-terminalen, omfattende transportknutepunkt og annet innhold er godkjent av Civil Aviation Administration of China.  

## Referanser


## Eksterne lenker
* Hjemmeside
Museo Nacional de Costa Rica

**Museo Nacional de Costa Rica** er Costa Ricas nasjonalmuseum. Det stiller ut gjenstander fra landets geologiske, arkeologiske, koloniale, religiøse og moderne historie. Det har en særlig stor samling av artefakter fra den førkolumbiske perioden, deriblant flere store steinkuler av ukjent opprinnelse.

Museet ble oppretta i 1887 i installasjonene til Universidad de Santo Tomás. Siden 1950 har det holdt til i Bellavsita-festninga ved Plaza de la Democracia i hovedstaden San José. Bygninga ble opprinnelig oppført som en militær festning i 1917, og ytterveggene har flere kulehull fra borgerkrigen i 1948.

## Bilder

Fil:Museo Nacional CR 3.JPG|Museumsbygninga
Fil:Vistamuseocr.jpg|Museumsbygninga
Fil:Torreon Museo Nacional CR1.jpg|Et av tårna på museumsbygninga
Fil:Stone sphere.jpg|Ei av de førkolumbiske steinkulene på museet
Fil:Plano Museo Nacional CR.jpg|Kart over museet


## Eksterne lenker
*
Hu Huanyong

**Hu Huanyong** (, født 20. november 1901 i Yixing i provinsen Jiangsu i Kina, død 30. april 1998) var en kinesisk demograf og grunnlegger av sitt lands befolkningsgeografi.

Han studerte i Nanjing og i Paris, og ble etter sin hjemkomst etterhvert dekanus for geografifakultetet ved Nanjings sentraluniversitet. 

I en vitenskapelig studie fra 1934 om distribusjonen av den kinesiske befolkning trakk han opp den såkalte Heihe-Tengchong-linjen (黑河-腾冲线), en  *geodemografisk demarkasjonslinje* som tegner et markant demografisk skille på den kinesiske landmasse. Kartstreken kalles også Aihui-Tengchong-linjen, eller Hu-linjen (etter ham selv).

## Referanser
Haukdœla þáttr

**Haukdœla þáttr** («Tåtten om haukdalingene») er en tått, en kort islendingesaga fra 1200-tallet. Historien skildrer en slekt fra landnåmet (ca 900) til 1200-tallet. Sagaen har blitt beskrevet som en «sydländsk kortsaga om de gamla släkterna på Haukadal och Mosfell, från landnamsmannen Ketilbjörn gamle till Torvald på Hraun, som dog 1235. Den har sammanställts efter Are Frodes verk och haukdölingarnas ättetraditioner mot 1200-tallets slut, sannolikt av lagman Tord Narvason på Skard (död 1308), som även insamlade Sturlunga-sagan»

Det meste av teksten er ættelister, men det finnes også en dialog mellom to søstre om hvem av dem som skal gifte seg med den de begge helst vil ha.

Tåtten finnes i Sturlunga saga, i den delen som kalles *[[Íslendinga saga]]*; og oppfattes av noen som et innredigert innskutt i sagaen, «en interpolation der kommer til at stå som indledning til Gizur Þorvaldssons saga».

## Referanser


## Eksterne lenker
* heimskringla.no, dansk fulltekst
Paseo Colón (San José)

**Paseo Colón** er en av de viktigste avenyene i Costa Ricas hovedstad San José. Den går fra den østlige enden av Parque Metropolitano La Sabana østover mot sentrum av byen fram til det nordøstlige hjørnet av Hospital San Juan de Dios, hvor gågata Avenida Central begynner. Langs avenyen står blant annet Torres Paseo Colón, som er Costa Ricas høyeste bygning.

Paseo Colón brukes til ulike arrangementer. Blant disse er Festival de la Luz («Lysfestivalen») i begynnelsen av desember, hvor det holdes et opptog i avenyen.

Avenyen er oppkalt etter Christofer Columbus, som heter Cristóbal Colón på spansk.
Aalborg Søfarts- og Marinemuseum

**Aalborg Søfarts- og Marinemuseum**, som er bygget opp omkring ubåten S329 Springeren og torpedobåten P512 Søbjørnen, ble innviet av Henrik av Danmark 24. mai 1992 i nærvær av Margrethe II av Danmark.

Museets samlinger er siden blitt betydelig utvidet, blant annet med en omfattende samling av skipsradioer og navigasjonsinstrumenter, som viser utviklingen av disse hjelpemidlene. Museet har igjennom årene utviklet seg til å bli en av Aalborgs og Nordjyllands betydeligste attraksjoner, som årlig besøkes av mange tusen turister fra inn- og utland.

Springeren vil alltid være en del av Museets historie, fordi den var grunnen til etableringen av museet. Da den og de øvrige båtene av Delfinen-klassen som de siste danskkonstruerte og danskbygde undervannsbåter stod foran utfasning fra Søværnet, mente mange, at en av dem burde bevares for ettertiden. Et par initiativrike mennesker i Aalborg hørte om dette, og allerede i 1986 ble de første forhandlinger mellom Aalborg kommune og Søværnet innledet. I 1990 kom Springeren til Aalborg og planene om et egentlig Sjøfarts- og Marinemuseum begynte å ta form.

Det ble raskt gitt tilbud om også å overta gassturbintorpedobåten Søbjørnen, da den skulle utfases. Mange institusjoner og virksomheter som Søværnet, Farvandsvæsenet, Aalborg Havn, Aalborg Værft, rederier og private bidrog med bevaringsverdige gjenstander til det ny museet.

Museet ble med velvillig bistand fra Aalborg kommune plassert i et ideelt maritimt miljø ved Limfjorden og Skudehavnen. I oppbygningen har man arkitektonisk bestrebet seg på å bevare tilknytningen til omgivelserne.

De grønne områder, hvor mange av de større utstillingsgjenstandene er plassert, gir sammen med den åpne bebyggelse både luft og vekselvirkning mellom innen- og utendørs utstillinger.

## Eksterne lenker
* 
* Aalborg Søfarts- og Marinemuseum
Today (NBC)

***Today*** er et amerikansk talkshow og aktualitetsprogram som har gått daglig på NBC siden 1952. Programmet sendes om morgenen og gikk første gang 14. januar 1952. Programmet er verdens eldste "frokostprogram", og er forløperen til tilsvarende programmer verden over. Programmet sendes fra Studio 1a på Rockefeller Center, Manhattan, New York.

I ukedagene ledes programmets to første timer av Hoda Kotb og Savannah Guthrie. Værmelder er Al Roker. Den tredje timen ledes av Al Roker, Craig Melvin, Sheinelle Jones, og Dylan Dreyer. Den fjerde og siste timen ledes av Hoda Kotb og Jenna Bush Hager. 

På lørdager ledes programmet av Peter Alexander og Kristen Welker. Værmelder er Dylan Dreyer.

På søndager ledes programmet av Willie Geist.

Programmet ble skapt av Sylvester Weaver, far til skuespilleren Sigourney Weaver.

## Oppsigelsen av Matt Lauer
Matt Lauer var programmets stjerne og ledet Today i over 20 år. 29. november 2017 fikk han derimot sparken fra programmet etter anklager om upassende oppførsel. Hoda Kotb overtok Matt Lauer rollen som programleder. Matt Lauer har senere også blitt anklaget for voldtekt, noe han har nekta for.

## Referanser


## Eksterne lenker
* 
*
Tronstadvannet

**Tronstadvannet** er en innsjø sørvest i Songdalen i Kristiansand kommune i Agder. Vannet er en oligotrof og meget dyp innsjø, med lite gruntvannsområder. Vannet er regulert som drikkevannskilde for Kristiansand.. Kristiansand kommune har fått tillatelse til å regulere vannet mellom kote 36,0 (LRV) og 41,5 (HRV) med høyeste flomvannstand på kote 42,3. Det er i tillatelsen stilt krav om minstevannføring på 200 l/sek i Tveråna nedenfor Repstadvatnet.

Reguleringen ble i 1973 vurdert å ha mindre konsekvenser for fisket i vannet. Det er ørret, abbor og ål i vannet, muligens også trepigget stingsild.

## Referanser
Holta-Þóris saga

**Holta-Þóris saga** («Sagaen om Holte-Tore») er en nyskrevet «islendingesaga» fra 1800-tallet. Sagaen har blitt beskrevet som «en 'islændersaga' som er skrevet i det 19. årh. og som beskæftiger sig med begivenhederne omkring Njáls broder». Den ble først publisert i Reykjavik i 1876, med ble tatt med i Guðni Jónssons utgave av sagaene i 1947.

## Referanser

## Eksterne lenker
* heimskringla.no, norrøn fulltekst
Homstølvatnet (Kvinesdal)

**Homstølvatnet** er en innsjø nord i Kvinesdal kommune i Agder. Sjøen er demmet opp og regulert som magasin for Tonstad kraftverk i Sirdal. Ved oppdemmingen fløt vannet sammen med Øyulvsvatnet, som nå utgjør den nordlige delen av sjøen. Vannet har en liten bestand av ørret.

Det er planer om utvidelse av kraftproduksjonen ved Tonstad, blant annet gjennom pumping fra Sirdalsvannet opp til Homstølsvatnet. Dette vil gi langt hyppigere og større vannstandsvariasjoner, med ytterligere konsekvenser for fisk og miljø.

## Referanser